钦定古今图书集成/明伦汇编/氏族典/第154卷 > 《廖用贤尚友录》 > 温大雅
## 钦定古今图书集成/明伦汇编/氏族典/第154卷 > 《廖用贤尚友录》 > 温大雅

按《唐书温大雅传》，“大雅字彦弘，并州祁人。父君攸，北
齐文林馆学士，入隋为泗州司马，见朝政不纲，谢病归。大雅性至孝，初为东宫学士、长安尉，以父丧解。会
天下乱，不复仕。高祖镇太原，厚礼之。兵兴，引为大将
军府记室参军，主文檄。帝受禅，迁黄门侍郎，进工部
侍郎、陕东道大行台尚书。隐太子图乱，秦王表大雅”
镇洛阳，须变，数陈秘画，多所嘉纳。王即位，转礼部，封
黎国公。卒，谥曰孝。永徽五年，赠尚书右仆射。